b'\n_START_ARTICLE_\nEpimetopidae\n_START_SECTION_\nUtseende\n_START_PARAGRAPH_\nSm\xc3\xa5 (de asiatiske artene 2,5 \xe2\x80\x93 3,5 mm), noks\xc3\xa5 brede biller. Hodet er bredt og flatt, antennene er k\xc3\xb8lleformede, palpene er noe kortere enn antennene. De runde fasett\xc3\xb8ynene er nesten delt i to av en hylleaktig innskj\xc3\xa6ring i fremkant. Brystskjoldet (pronotum) er bredest n\xc3\xa6r fremhj\xc3\xb8rnene, og har i fremkanten en tungeformet utvekst i midten som dekker deler av hodet. Kroppen er dekket av kraftige punktgroper. Dekkvingene er brede med tydelige "skuldre", fine punkrekker og avlange kn\xc3\xb8ler mellom punktrekkene. Disse kn\xc3\xb8lene kan ha sterke farger. Beina er korte og kraftige.\n_START_SECTION_\nLevevis\n_START_PARAGRAPH_\nBillene har v\xc3\xa6rt funnet i fuktig sand p\xc3\xa5 elvebredder. Arten Eumetopus thermarum lever i kanten av varme kilder.'